પરંતુ ધીમેધીમે અને એ પણ કોંગ્રેસના મહત્તમ રાજ દરમ્યાન સમગ્ર દેશમાં EVMથી ચૂંટણીઓ થવા લાગી અને બુથ કેપ્ચરીંગ હવે લગભગ ઈતિહાસ બની ગયું છે. તો હવે આપણે EVM બંધ કરીને ફરીથી એ જ અંધકાર યુગમાં પરત થવું છે? ભારત જેવા વિશાળ દેશમાં જ્યાં કરોડો લોકો મતદાન કરતા હોય ત્યાં વિચારો મતગણતરી કરતા કેટલો સમય લાગે? ગઈ સદીની ચૂંટણીઓ જેમણે પણ ફોલો કરી હશે એમને પણ ખબર હશે કે ત્યારે આખી મતગણતરીની પ્રક્રિયા પૂરી કરતા ત્રણ થી ચાર દિવસ લગતા. જાણવા મળ્યા મુજબ અમેરિકાના પ્રમુખપદની મતગણતરી પૂર્ણ થતા અમુક અઠવાડિયા લાગી જાય છે, પરંતુ ત્યાંના એક્ઝીટ પોલ એટલા પરફેક્ટ હોય છે કે ઉમેદવારો આ એક્ઝીટ પોલ પર વિશ્વાસ કરીને પોતાની હાર કબૂલ કરી લેતા હોય છે. શું આપણા દેશમાં આપણને એક્ઝીટ પોલ પર ભરોસો છે કે?